smcproject/ml-wiki-sentences huggingface dataset:
ചെറിയമുഖവും മൂക്കിന്റെ അഗ്രം കൂർത്തതുമാണ്‌.
ചെവികൾ നീളംകുറഞ്ഞതും ഇരുവശത്തേക്കും തള്ളിനിൽക്കുന്നവയുമാണ്‌.
കാലുകൾക്കു നീളം കുറവായതിനാൽ ഉയരം കുറവാണ്‌.
സിരോഹി Spotted Sirohi Bucks
രാജസ്ഥാന്റെ കരുത്തനായ ആടെന്നാണ്‌ ഈയിനങ്ങൾ അറിയപ്പെടുന്നത്.
രാജസ്ഥാനിലെ സിരോഹി ജില്ലയിലാണ്‌ ഈ ആടിന്റെ ജന്മസ്ഥലം.
എങ്കിലും ഗുജറാത്തിന്റെ ചില പ്രദേശങ്ങളിലും ഇതിനെക്കാണാൻകഴിയും.
ശരാശരി വലിപ്പമുള്ള ഇനമാണിത്.
പ്രായപൂർത്തിയായ മുട്ടനാടിന്‌ ശരാശരി 50 കിലോ തൂക്കവും പെണ്ണാടിന്‌ 25 കിലോ തൂക്കവുമുണ്ടാകും.
സാധാരണ ഇത്തരം ആടുകൾക്കു തവിട്ടുനിറമാണുള്ളതെങ്കിലും തവിട്ടുനിറത്തിലുള്ള പുള്ളികളായിരിക്കും കാണുന്നത്.
മിക്കവാറും ആടുകൾക്കും കഴുത്തിൽ "കിങ്ങിണി" ഉണ്ടായിരിക്കും.
18 സെന്റീമീറ്റർവരെ നീളമുള്ള ചെവികൾ, പരന്നതും തൂങ്ങിനിൽക്കുന്നവയുമാണ്‌.
ചെറിയതും വളഞ്ഞതുമായ കൊമ്പാണ്‌, ഇത്തരമാടുകൾക്കുള്ളത്.
വാൽ ചെറുതും മുകളിലേക്കു വളഞ്ഞതുമാണ്‌.
90% പ്രസവത്തിലും ഒരു കുട്ടിയായിരിക്കുമുണ്ടാകുക.
9% പ്രസവങ്ങളിൽ രണ്ടുകുട്ടികളുമുണ്ടാകാറുണ്ട്.
ശരാശരി ആറുമാസമാണു കറവക്കാലം.
ദിവസവും ഏകദേശം ഒന്നര ലിറ്റർവരെ പാൽ ലഭിക്കാറുണ്ട്.
ഏതു കാലാവസ്ഥയും അതിജീവിക്കാനുള്ളകഴിവാണ്‌ ഈ ജനുസ്സിൽപ്പെട്ട ആടുകളുടെ ഏറ്റവുംവലിയ പ്രത്യേകത.
ബീറ്റൽ ബീറ്റൽ ആട്
പഞ്ചാബ് , ഹരിയാന , രാജസ്ഥാൻ എന്നീ സംസ്ഥാനങ്ങളിൽ കണ്ടുവരുന്ന ഈ ഇനം ആടുകൾ ഇന്ത്യയിലെ ഏറ്റവും മുന്തിയ ഇനമെന്നു പറയപ്പെടുന്നു.
ചൂടും തണുപ്പും അതിജീവിക്കാനുള്ള കഴിവ്, മികച്ചരോഗപ്രതിരോധശേഷി, പ്രതിദിനംലഭിക്കുന്ന പാലിന്റെ അളവ് എന്നിങ്ങനെ പലകാര്യങ്ങളിലും മുമ്പിൽനിൽക്കുന്ന ആടിനമാണിത്.
നീളമുള്ള ചെവി, കട്ടിയുള്ളതും കുറുകിയതുമായ കൊമ്പ്, ചെറിയവാൽ എന്നിവ ഈ ജനുസ്സിന്റെ പ്രത്യേകതയാണ്‌.
പ്രായപൂർത്തിയായ മുട്ടനാടിന്‌ 60 കിലോഗ്രാമോളം തൂക്കമുണ്ടാകും.
പെണ്ണാടിന്‌ 45 കിലോഗ്രാമോളം ഭാരവും ഉണ്ടാകും.
ഈയിനത്തിൽപ്പെട്ട ആടിൽനിന്നു പ്രതിദിനം രണ്ടരലിറ്റർവരെ പാൽ ലഭിക്കുന്നുണ്ട്.
41% പ്രസവത്തിൽ ഇരട്ടക്കുട്ടികളും, 52% മൂന്നുകുട്ടികളും 7% നാലുകുട്ടികളും ഒരു പ്രസവത്തിൽ ഉണ്ടാകാറുണ്ട്.
കറുപ്പ്, തവിട്ട്, കറുത്തനിറത്തിൽ വെള്ളപ്പുള്ളി എന്നിങ്ങനെ പലനിറത്തിൽ ബീറ്റിൽ ആടുകളെ കാണാൻകഴിയും.
ജർക്കാന ഒരു ആട്ടിൻകുട്ടി
ബീറ്റിൽ ഇനത്തിനോട് വളരെയധികം സാദൃശ്യമുള്ള ഇത് ആടുകളിലെ ജഴ്സി എന്നറിയപ്പെടുന്നു.
രാജസ്ഥാനിലെ "അൽവാർ" ജില്ലയിലാണ്‌ കണ്ടുവരുന്നത്.
നല്ല രോഗപ്രതിരോധശേഷി, ഏത് കാലാവസ്ഥയിലും ജീവിക്കാനുള്ള കഴിവ് എന്നിവ ഈ ഇനത്തിന്റെ ഝമുലക്കാമ്പുകൾ]] കൂർത്ത ആകൃതിയുള്ളതാണ്‌.
ദിനം‌പ്രതി നാല്‌ ലിറ്റർ വരെ പാൽ നൽകുന്ന ആടുകൾ ഉണ്ടെങ്കിലും ശരാശരി പാലുല്പാദനം രണ്ടര ലിറ്ററാണ്‌.
കറുത്ത നിറത്തിൽ മുഖത്തും താടിയിലും വെള്ളപ്പൊട്ടുകൾ ഈ ഇനത്തിന്റെ മറ്റൊരു സവിശേഷതയാണ്‌.
മാർവാറി മാർവാറി ആട്
രാജസ്ഥാനിലെ "മാർവാർ" ജില്ലയാണ്‌ സ്വദേശം.
തവിട്ടുനിറത്തിലോ കറുപ്പുനിറത്തിലോ കാണപ്പെടുന്ന ഇവയുടെ ശരീരത്തിലെ രോമം, നീളംകൂടിയതാണ്‌.
കൂടാതെ മുട്ടനാടിനെപ്പോലെ ഇവയിൽ എല്ലാറ്റിനും താടിരോമങ്ങളുണ്ട്.
പരന്നുനീണ്ട ചെവി, വണ്ണംകുറഞ്ഞ കൊമ്പ്, ഒതുക്കമുള്ള ശരീരം എന്നിവ ഇവയുടെ എടുത്തുപറയത്തക്ക പ്രത്യേകതകളാണ്‌.
മുട്ടനാടിന്‌ ശരാശരി 35 കിലോഗ്രാം തൂക്കവും പെണ്ണാടിന്‌ 25 കിലോഗ്രാം തൂക്കവും ഉണ്ടാകും.
ഒരു ദിവസം ഒരു ലിറ്റർ പാലാണ്‌ ശരാശരി ലഭിക്കുന്നത്.
പ്രസവത്തിൽ സാധാരണയായി ഒരു കുട്ടിമാത്രമാകുമുണ്ടാകുക.
രോഗങ്ങൾ
പൊതുവേ രോഗങ്ങൾ കുറഞ്ഞ മൃഗമാണ് ആട്.
അടപ്പൻ, കരിങ്കാല്, കുളമ്പുദീനം, അകിടുവീക്കം (നോ: അകിടുവീക്കം) ആടുവസൂരി തുടങ്ങിയ പകർച്ചവ്യാധികൾ ആടുകളെ ബാധിക്കാറുണ്ട്.
പകരുന്ന പ്യൂറോന്യുമോണിയ ആടുകളെ സംബന്ധിച്ച് ഗുരുതരമായ മറ്റൊരു രോഗമാണ്.
പരജീവികളും ധാരാളമായി ആടുകളെ ബാധിക്കാറുണ്ട്.
നാടവിര, ലിവർഫ്ലൂക്ക് തുടങ്ങിയവ ഇവയിൽ പ്രധാനപ്പെട്ടവയാണ്.
പലതരം പ്രോട്ടോസോവകളും കോക്സീഡിയകളും ആർത്രോപ്പോഡുകളും ആടുകളിൽ പരജീവികളായി കഴിയുന്നുണ്ട്.
വിതരണം (Distribution).
മേച്ചിൽസ്ഥലങ്ങളും കാലാവസ്ഥയും ആടുവളർത്തലിനെ നിയന്ത്രിക്കുന്ന രണ്ടു പ്രധാന ഘടകങ്ങളാണ്.
കൊടിയ തണുപ്പോ വലിയ ചൂടോ താങ്ങാൻ ഇവയ്ക്കു കഴിവു കുറവാണ്.
1950-കളുടെ മധ്യത്തിൽ ആസ്റ്റ്രേലിയയിലെ ആടുകളുടെ ആകെ സംഖ്യയിൽ പത്തു ശതമാനത്തോളം ആസ്റ്റ്രേലിയയുടെ വടക്കൻ ഭാഗങ്ങളിൽ ആയിരുന്നതായി കണക്കുകൾ വെളിവാക്കുന്നു.
ഇതിൽ മുക്കാൽപങ്കും മെറിനോ ഇനമായിരുന്നു.
ചൂടുകൂടിയ പ്രദേശങ്ങളിൽ കാണപ്പെടുന്ന അപൂർവമായ വന്ധ്യതയൊഴിച്ചാൽ മറ്റു പ്രശ്നങ്ങളൊന്നും ഇവയെ സംബന്ധിച്ചില്ലായിരുന്നു.
രണ്ടാം ലോകയുദ്ധത്തിനു മുൻപുണ്ടായിരുന്നതിന്റെ 22 ശതമാനത്തോളം ആടുകൾ ഈ കാലത്ത് വർധിക്കുകയുണ്ടായി.
റഷ്യയിലും ആസ്റ്റ്രേലിയയിലും ആയിരുന്നു കൂടുതൽ വർധനവുണ്ടായത്.
അമേരിക്കയിലാകട്ടെ 35 ശ.
മാ.
കുറയുകയായിരുന്നു.
ആടുകളെ വളർത്തുന്നതിലുള്ള പ്രയാസമാണ് ഈ കുറവിനു കാരണമെന്നു കരുതപ്പെടുന്നു.
അജോത്പന്നങ്ങൾ.
അജോത്പന്നങ്ങളിൽ കമ്പിളിക്കാണ് ഇന്ന് പ്രമുഖസ്ഥാനം.
അജമാംസവും അപ്രധാനമല്ലാത്ത ഒരു സ്ഥാനം വഹിക്കുന്നു.
ആടിൽനിന്നും ലഭിക്കുന്ന മറ്റൊരു ആദായമാണ് പാൽ.
ഇവകൂടാതെ ആടുകളിൽനിന്നും കിട്ടുന്ന ഒരു പ്രധാനോത്പന്നമാണ് തുകൽ (pelt).
രോമം നീക്കംചെയ്തു കഴിഞ്ഞ ഈ തുകൽ ഊറയ്ക്കിട്ടശേഷം അപ്ഹോൾസ്റ്ററി, ബുക്ക് ബൈൻഡിംഗ്, കൈയുറകൾ, ഷൂസിന്റെ മുകൾഭാഗം തുടങ്ങി പലതിനുമായി ഉപയോഗിച്ചുവരുന്നു.
രോമത്തോടുകൂടിയ തുകൽ രോമക്കുപ്പായങ്ങളുടെ നിർമ്മാണത്തിന് ഏറ്റവും അനുയോജ്യമായ വസ്തുവാണ്.
ആടിന്റെ ഹൃദയം, കരൾ, വൃക്ക തുടങ്ങി പല ഭാഗങ്ങളും മനുഷ്യൻ ഭക്ഷണമായി ഉപയോഗിക്കുന്നു.
ചില അന്തഃഗ്രന്ഥികൾക്ക് ഔഷധോപയോഗവുമുണ്ട്.
ആടിന്റെ ചെറുകുടലിന് അന്താരാഷ്ട്ര 'സോസേജ്' വാണിജ്യത്തിൽത്തന്നെ ഒരു പ്രധാനസ്ഥാനമുളളതായി കാണാം.
ശസ്ത്രക്രിയയിൽ തുന്നലുകൾക്കും, തന്തുവാദ്യങ്ങളിലെ തന്തികൾക്കും മറ്റും ആവശ്യമായ 'ക്യാറ്റ്ഗട്ട്' നിർമ്മാണത്തിനും ഇതുപയോഗിക്കപ്പെടുന്നു. 'ലനോളിൻ' എന്നറിയപ്പെടുന്ന രോമക്കൊഴുപ്പ് (wool greaze) ഒരു നല്ല ഉപാഞ്ജനതൈല(lubricant) മാണ്.
ഓയിന്റ്മെന്റുകളും വാസനദ്രവ്യങ്ങളും ഉണ്ടാക്കുന്നതിൽ ഈ രോമക്കൊഴുപ്പ് ഒരു പ്രധാന ഘടകമാണ്.
ആട്ടിൻകൊഴുപ്പ് ഭക്ഷ്യസാധനമായും അല്ലാതെയും ഉപയോഗിക്കപ്പെട്ടുവരുന്നു.
ആട്ടിൻ കാഷ്ഠം അതേ രൂപത്തിലും മണ്ണിര കമ്പോസ്റ്റാക്കിയും വളമായുപയോഗിക്കുന്നു.
മെറിനോ ഇനത്തിന്റെ കാര്യത്തിൽ കമ്പിളിയിൽനിന്നുള്ള വാർഷികാദായം മാംസത്തിനായി വളർത്തുന്ന ആട്ടിൻകുട്ടികളിൽ നിന്നുള്ളതിനെക്കാൾ കൂടുതലായിരിക്കുകയേയുള്ളു.
എന്നാൽ ബ്രിട്ടീഷ് ദ്വീപുകളിൽ ജൻമമെടുത്ത 'ഡൗൺ ബ്രീഡു'കളിൽ മിക്കവയും കമ്പിളിയുത്പാദനത്തെക്കാൾ മാംസോത്പാദനത്തിൽ മുന്നിട്ടുനില്ക്കുന്നു.
ഔഷധഗുണങ്ങൾ
ആട് ധാരാളം ഔഷധഗുണങ്ങളുള്ള ഒരു വളർത്തുമൃഗമാണ്.
ആടിന്റെ ‍പാൽ, മൂത്രം എന്നിവ വിഷ ചികിത്സക്ക് ഉപയോഗിക്കാറുണ്ട്.
ആട്ടിൻകൊമ്പ് ആയുർവേദ ഗുളികകൾ നിർമ്മിക്കാൻ ഉപയോഗിക്കുന്നു.
വാതത്തിന് ആടിന്റെ അസ്ഥികൾ, കൈകാൽ എന്നിവ തിളപ്പിച്ച് ഉപയോഗിക്കുന്നു.
ആട്ടിൻകുടൽ, കുടൽ സംബന്ധമായ അസുഖങ്ങൾക്ക് മറ്റു ഔഷധങ്ങളുടെ കൂടെ ഉപയോഗിക്കുന്നു .
ആടിന്റെ ഒട്ടുമിക്ക എല്ലാ ഭാഗങ്ങളും നല്ലതുപോലെ വേവിച്ച് ഉലുവ, കടുക്, കൊത്തമല്ലി, അയമോദകം എന്നിവയിട്ട് എണ്ണയിൽ വരട്ടി കുരുമുളക്, മല്ലിപ്പൊടി ചേർത്ത് പ്രസവിച്ച സ്ത്രീകൾക്ക് കൊടുക്കാറുണ്ട് .
വരയാട് ചിത്രശാ‍ല പലതരം ആടുകളുടെ ചിത്രങ്ങൾ ആടിന്റെ തോലുകൊണ്ട് തയ്യാറാക്കുന്ന കുടം(ജലസംഭരണി).
നാടൻ ആട് ചെമ്മരിയാടുകൾ ആട്ടിൻ കൂട്ടം കുവൈറ്റിലെ മരുഭൂമിയിൽ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആടുവളർത്തൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം ↑ ഡോ. സി.കെ. ഷാജു, കർഷകശ്രീ മാസിക.
ഏപ്രിൽ 2010 താൾ 58.
ശേഖരിച്ചതീയതി 03-04-2010 1 2 കർഷകശ്രീ മാസിക.
ജൂൺ 2008.
താൾ 60-61 പുറത്തേക്കുള്ള കണ്ണികൾ Goat breeds Goat resources Goat care and feeding guide Archived 2016-04-11 at the Wayback Machine .
Abraham Lincoln's sons kept pet goats inside the White House The American Dairy Goat Association Home Page Ruminations, The Nigerian Dwarf and Mini Dairy Goat Magazine American Goat Society Miniature Dairy Goat Association How to keep fires down in California scrub: Chew it.
International Goat Association Archived 2007-05-20 at the Wayback Machine .
എം.എ. വെള്ളോടി ഇംഗ്ലീഷ് വിലാസം https://ml.wikipedia.org/wiki/M.
A._Vellodi
മലയാളിയായ മുള്ളത്ത് അരവിന്ദാക്ഷൻ വെള്ളോടി (എം.എ.വെള്ളോടി) പ്രഥമ താൻസാനിയയിലേക്കുള്ള പ്രഥമ ഭാരതീയ നയതന്ത്രപ്രതിനിധി, കേന്ദ്രസർക്കാരിന്റെ വിദേശകാര്യവകുപ്പിൽ സെക്രട്ടറി,ഐക്യരാഷ്ട്രസഭയിൽ വിവിധ മേഖലകളിൽ ഉന്നതമേധാവി തുടങ്ങിയ നിലകളിൽ പ്രശസ്തനായിരുന്നു.
എം.എ. പ്രജുഷ ഇംഗ്ലീഷ് വിലാസം https://ml.wikipedia.org/wiki/M.
_A.
_Prajusha
ഒരു ഇന്ത്യൻ കായിക താരമാണ് എം.എ. പ്രജുഷ അഥവാ മാളിയേക്കൽ എ. പ്രജുഷ .
അന്താരാഷ്ട്ര മത്സരങ്ങളിൽ ലോംഗ് ജമ്പിലും, ട്രിപ്പിൾ ജമ്പിലുമാണ് പ്രജുഷ മത്സരിക്കുന്നത്.
ട്രിപ്പിൾ ജമ്പിലെ ദേശീയ റെക്കോർഡ് പ്രജുഷയുടെ പേരിലാണ് .
13.72 മീറ്ററാണിത്.
മയൂഖ ജോണി സ്ഥാപിച്ച റെക്കോർഡ് 4 സെന്റീമീറ്ററുകൾക്ക് പിന്തള്ളിയാണ് പ്രജുഷ ഈ റെക്കോർഡ് കരസ്ഥമാക്കിയത് .
2010 ഒക്ടോബറിൽ ഡൽഹിയിൽ നടന്ന കോമൺവെൽത്ത് ഗെയിംസിൽ ലോംഗ്ജമ്പിൽ വെള്ളി നേടിയത് പ്രജുഷയാണ്.
6.47 മീറ്ററാണ് പ്രജുഷ ചാടിയത്.
1987 മേയ് 20-നു് തൃശ്ശൂർ ജില്ലയിലെ മാളയ്ക്കടുത്തുള്ള അമ്പഴക്കാട് എന്ന ഗ്രാമത്തിൽ മാളിയേക്കൽ ആന്റണിയുടെയും ആനീസിന്റെയും മകളായാണ് പ്രജുഷ ജനിച്ചത്.
ചക്കാംപറമ്പ് ഡി.പി.എം. യു.പി. സ്‌കൂളിലായിരുന്നു പ്രാഥമിക വിദ്യാഭ്യാസം.
പിന്നീട് മാള സൊക്കോർസോ സ്‌കൂൾ, മാള കാർമൽ കോളേജ് എന്നിവിടങ്ങളിലും പഠിച്ചു.
ഇപ്പോൾ ഇന്ത്യൻ റെയിൽവേ ജീവനക്കാരിയാണ്.
അവലംബം 1 2 ↑ ↑ ↑ Prajusha, Vikas provide silver sheen in athletics ↑ ↑ മതിമറന്ന് അമ്പഴക്കാട് പുറത്തേക്കുള്ള കണ്ണികൾ IAAF profile for എം.എ. പ്രജുഷ WITH A SPRING IN THEIR STEPS...
Asian Top 10 - 2010 Archived 2011-07-26 at the Wayback Machine .
എം.എ. വാഹിദ് ഇംഗ്ലീഷ് വിലാസം https://ml.wikipedia.org/wiki/M.
_Vaheed
കേരളത്തിൽ നിന്നുള്ള ഇന്ത്യൻ നാഷണൽ കോൺഗ്രസ് അംഗവും അഭിഭാഷകനുമാണ് എം.എ. വാഹിദ് (ജനനം: 14 മാർച്ച് 1950).
പതിനൊന്നും പന്ത്രണ്ടും പതിമൂന്നും കേരള നിയമസഭകളിൽ കഴക്കൂട്ടം നിയമസഭാമണ്ഡലത്തെ ഇദ്ദേഹം പ്രതിനിധീകരിച്ചു.
രാഷ്ട്രീയ ജീവിതം
കേരളത്തിലെ ഇന്ത്യൻ നാഷണൽ കോൺഗ്രസിന്റെ വിദ്യാർത്ഥി വിഭാഗമായ കെ.എസ്.യു വഴിയാണ്  വാഹിദ്   രാഷ്ട്രീയത്തിലേക്ക് പ്രവേശിക്കുന്നത്.1973 ൽ കെ.എസ്.യൂ തിരുവനന്തപുരം ജില്ലാ ജനറൽ സെക്രട്ടറിയായി.
കോൺഗ്രസ് താലൂക്ക് സെക്രട്ടറി, കോൺഗ്രസ് ജില്ലാ വൈസ് പ്രസിഡന്റ്, കെ.എസ്.യു ജില്ലാ ജനറൽ സെക്രട്ടറി എന്നീ നിലകളിലും പ്രവർത്തിച്ചു.
1970 കളിൽ കേരളത്തിലെ സ്വകാര്യ കോളേജ് പണിമുടക്കിൽ സജീവ പങ്കുവഹിച്ച അദ്ദേത്തെ ചെമ്പഴന്തി ശ്രീ നാരായണ കോളേജിൽ നിന്ന് പുറത്താക്കി.
അദ്ദേഹം പിന്നീട് നിലമേൽ എൻ.എസ്.എസ് കോളേജിൽ  തുടർ പഠനം നടത്തി.
1978-ൽ തിരുവനന്തപുരം ജില്ലയിലെ യൂത്ത് കോൺഗ്രസ് പ്രസിഡണ്ടായി സേവനം അനുഷ്ടിച്ചിട്ടുണ്ട് .
1983 ൽ കണിയാപുരം കയർ സഹകരണ സംഘത്തിന്റെ പ്രസിടന്റായി 6 വർഷം പ്രവർത്തിച്ച വാഹീദ് 1985ൽ കാൻഫെഡ് ജില്ലാ പ്രസിഡന്റായി.
1987 ൽ നിയമബിരുദം നേടിയ ശേഷം അഡ്വക്കേറ്റായി  തിരുവനന്തപുരം ജില്ലാ കോടതിയിൽ പ്രാക്ടീസ് ചെയ്യവെ 1988ലെ പഞ്ചായത്ത് തിരഞ്ഞെടുപ്പിൽ വിജയിച്ച് അണ്ടൂർക്കോണം പഞ്ചായത്ത്  പ്രസിഡന്റായി.1992 ൽ കെ.പി.സി.സി അംഗമാകുകയും തിരുവനന്തപുരം ഡി.സി.സി. ജനറൽ സെക്രട്ടറിയുമായി.1994 ൽ കാർഷിക സർവകലാശാല ഭരണസമിതിയിൽ അംഗമായി.
1995 ൽ തിരുവനന്തപുരം ജില്ലാ ആസൂത്രണ ബോർഡിൽ അംഗമായി.1995ൽ തിരുവനന്തപുരം കോർപ്പറേഷൻ കൗൺസിലറായി തിരഞ്ഞെടുക്കപെട്ട വാഹീദ്  തിരുവനന്തപുരം കോർപ്പറേഷൻ  പ്രതിപക്ഷ നേതാവ് എന്ന നിലയിൽ സേവനമനുഷ്ഠിക്കുകയും ചെയ്തിട്ടുണ്ട്.
2008 ൽ കേരള സ്പോർട്സ് കൗൺസിലിലേക്ക് അംഗമായി തിരഞ്ഞെടുക്കപ്പെട്ടു.
2001-ൽ വഹീദ് ആദ്യമായി എം‌എൽ‌എ ആയി തെരഞ്ഞെടുക്കപ്പെട്ടു.
ഒരു മുന്നണിയുടെയും പാർട്ടിയുടെയും ഭാഗമാകാതെ സ്വതന്ത്രനായാണ് അദ്ദേഹം കന്നി നിയമസഭാ മത്സരം വിജയിച്ചത്.
2006 ലും 2011 ലും സംസ്ഥാന നിയമസഭാ തെരഞ്ഞെടുപ്പിൽ ഇന്ത്യൻ നാഷണൽ കോണ്ഗ്രസ്സ് സ്ഥാനാർഥിയായി ഹാട്രിക്ക് വിജയങ്ങൾ നേടി.
2016 ലെ നിയമസഭാ തെരഞ്ഞെടുപ്പിൽ  കടകമ്പള്ളി സുരേന്ദ്രനോട് 11,477 വോട്ടുകൾക്ക് പരാജയപ്പെട്ടു.
ബി.ജെ.പിയുടെ വി. മുരളീധരന് പിന്നിൽ വാഹീദ് മൂന്നാം സ്ഥാനത്തെത്തി.
പതിനഞ്ചു വർഷക്കാലം തുടർച്ചയായി കഴക്കൂട്ടം നിയോജകമണ്ഡലത്തെ പ്രതിനിധീകരിച്ച വാഹീദ് എല്ലാ നിയമസഭാ സമ്മേളനത്തിലും മുടങ്ങാതെ ഹാജരായി 100 ശതമാനം ഹാജർ നേടുന്ന അപൂർവ്വം നിയമസഭാ സാമാജികനായി.
1950 മാർച്ച് 14 ന് കണിയാപുരത്ത് മുഹമ്മദ് കാസിമിന്റെയും മുഹമ്മദ് ഉമ്മലിന്റെയും മകനായി  വാഹിദ്   ജനിച്ചു.
സയൻസിൽ ബിരുദം നേടിയ അദ്ദേഹം പിന്നീട് എൽ.എൽ. ബി നേടുകയും  അഭിഭാഷകനായി സേവനം അനുഷ്ടിച്ചു.
ഭാര്യ ഇല്ലിബ വാഹിദ്.
മക്കൾ ജിൻസ വാഹീദ്, റിൻസ വാഹീദ്.
https://www.mathrubhumi.com/election/2016/kerala-assembly-election/kerala-legislative-assembly-mla-malayalam-news-1.943108 Archived 2021-01-12 at the Wayback Machine .
എം.എ. സിദ്ദീഖ് ഇംഗ്ലീഷ് വിലാസം https://ml.wikipedia.org/wiki/M.
A._Sidhique
കേരളത്തിലെ ഒരു സാംസ്കാരിക പ്രവർത്തകനും പ്രഭാഷകനും അധ്യാപകനും ഗ്രന്ഥകാരനുമാണ് ഡോ.എം.എ. സിദ്ദീഖ് .
പുരോഗമന കലാ സാഹിത്യ സംഘം സംസ്ഥാന ജനറൽ സെക്രട്ടറിമാരിലൊരാളാണ്,.
കേരള സാഹിത്യ അക്കാദമി നടത്തിയ പുസ്തക പ്രകാശനത്തിൽ എം.എ. സിദ്ദീഖിന്റെ  പ്രഭാഷണം ജീവിതരേഖ
1981 ജനുവരിയിൽ നെടുമങ്ങാട് ജനിച്ചു.
ഒ. മുഹമ്മദ് ഹനീഫയുടെയും ആബിദ ബീവിയുടെയും മകനാണ്.
ഗണിതത്തിൽ ബിരുദവും മലയാളത്തിൽ ബിരുദാനന്തരബിരുദവും ജേണലിസത്തിൽ ഡിപ്ലോമയും നേടി.
ഇപ്പോൾ തിരുവനന്തപുരം യൂണിവേഴ്‌സിറ്റി കോളേജിൽ അസിസ്റ്റന്റ് പ്രൊഫസർ.
കേരള സാഹിത്യ അക്കാദമിയുടെ നേതൃത്വത്തിൽ നടന്ന പുളിമാന കൃതികളുടെ പ്രകാശനം കൃതികൾ അവൾത്തുരുമ്പ് (ചെറുകഥകൾ) ഖസാക്കിന്റെ മേൽവിലാസം (നിരൂപണം) ആഗോളീകരണവും മലയാള ചെറുകഥയും (ഗവേഷണം) പ്രിയപ്പെട്ട മുത്തശ്ശിക്ക് (ബാലസാഹിത്യനോവൽ).
മലയാള ഭാവനയും കേരള സാഹിത്യമിമാംസയും നവസിദ്ധാന്തങ്ങളും സാഹിത്യ നിരീക്ഷണങ്ങളും സൂഫികന്യക (നോവൽ) അതിക്രമിച്ചു കടക്കുന്ന ഉത്തരാധുനികർ ശിക്ഷിക്കപ്പെടും പുരസ്കാരങ്ങൾ കെ.എസ്. രവികുമാറിനോടൊപ്പം കേരള സാഹിത്യ അക്കാദമി പുസ്തക പ്രകാശന ചടങ്ങിൽ ഭാഷാപോഷിണി സാഹിത്യാഭിരുചി പുരസ്‌കാരം, എസ്.പി.സി.എസ്. കാരൂർ കഥാപ്രൈസ്, പൂർണ ഉറൂബ് അവാർഡ്, ഭാഷയ്‌ക്കൊരു ഡോളർ പുരസ്‌കാരം.
(ഏറ്റവും മികച്ച മലയാള ഗവേഷണ പ്രബന്ധത്തിന് കേരള സർവകലാശാലയും 'ഫൊക്കാന'യും ചേർന്നു നൽകുന്നു.) അവലംബം ↑ https://www.deshabhimani.com/news/kerala/purogamana-kalasahithya-sangam/1134430 ↑ https://greenbooksindia.com/dr-m-a-sidhique
എം.എം. കീരവാണി എം.എം. കീരവാണി
തെലുങ്ക്, തമിഴ് സിനിമാരംഗത്ത് പ്രശസ്ത സംഗീത സംവിധായകനാണ് എം എം കീരവാണി.
1961 ജൂലൈ നാലിന് ആന്ധ്രാപ്രദേശിലെ കൊവ്വൂരിലാണ് ജനനം.
കെ ചക്രവർത്തിയാണ് സംഗീതത്തിലെ ആദ്യ ഗുരു.
1990ൽ കൽക്കിയെന്ന ചിത്രത്തിലൂടെ സംഗീത സംവിധാന രംഗത്തേക്ക് കടന്നുവന്നു.
എന്നാൽ ആ ചിത്രത്തിലെ ഗാനങ്ങൾ ശ്രദ്ധ നേടിയില്ല.
അതേ വർഷം തന്നെ പുറത്തിറങ്ങിയ മനസു മമത എന്ന ചിത്രത്തിലൂടെയാണ് ചലച്ചിത്രരംഗത്ത് ശ്രദ്ധ നേടുന്നത്.
തൊട്ടടുത്ത വർഷം രാം ഗോപാൽ വർമ സംവിധാനം ചെയ്ത ക്ഷണാ ക്ഷമം എന്ന ചിത്രത്തിലൂടെ വീണ്ടും ശ്രദ്ധിക്കപ്പെട്ടു.
പിന്നീടങ്ങോട്ട് ചലച്ചിത്രരംഗത്ത് കീരവാണി സജീവമായി.
വിവിധ ഭാഷകളിലായി ഏകദേശം 200 ഓളം ചിത്രങ്ങൾക്ക് ഈണമിട്ടിട്ടുണ്ട്‌.
1997ൽ അണ്ണാമയ്യയിലെ ഗാനങ്ങൾക്കു ദേശീയ ചലച്ചിത്ര പുരസ്കാരം ലഭിച്ചു.
മഗധീര, ക്രിമിനൽ തുടങ്ങി അഞ്ചു സിനിമകൾക്കു ഫിലിം ഫെയർ അവാർ‍ഡും കീരവാണിയെ തേടിവന്നു.
അഴകൻ എന്ന സിനിമയ്ക്കു പാട്ടൊരുക്കിയതിനു തമിഴ്നാടു സർക്കാരിന്റെ മികച്ച സംഗീത സംവിധായകനുള്ള അവാർ‍ഡും കീരവാണിക്കു ലഭിച്ചു.
മലയാളവും നെഞ്ചോടു ചേർത്തു.
മലയാള സിനിമയിൽ നീലഗിരി (ചലച്ചിത്രം) , ദേവരാഗം , സൂര്യമാനസം ,എന്നീ സിനിമകൾക്ക് സംഗീതമൊരുക്കിയത് എം എം കീരവാണിയാണ്, സ്വർണ്ണച്ചാമരം,  സ്നേഹ സാമ്രാജ്യം, എന്നീ സിനിമകൾക്ക് സംഗീതമൊരുക്കിയെങ്കിലും പുറത്തിറങ്ങിയില്ല.
നാട്ടു നാട്ടു
2023 ൽ കീരവാണി സംഗീത സംവിധാനം നിർവഹിച്ച ആർആർആർ എന്ന തെലുഗു ചിത്രത്തിലെ നാട്ടു നാട്ടു എന്ന ഗാനത്തിന് ഒറിജിനൽ സോംഗിനുള്ള ഓസ്കാർ പുരസ്കാരം ലഭിച്ചു.
പുരസ്കാരങ്ങൾ ഒറിജിനൽ സോംഗിനുള്ള ഓസ്കാർ പുരസ്കാരം ഗോൾഡൻ ഗ്ലോബ് പുരസ്കാരം അവലംബം ↑ https://www.manoramaonline.com/music/music-news/HAPPY-BIRTHDAY-KEERAVANI.amp.html
എം.എ. റഹ്‌മാൻ ഇംഗ്ലീഷ് വിലാസം https://ml.wikipedia.org/wiki/M.
A._Rahman
എഴുത്തുകാരനും നിരവധി ഡോക്യുമെന്ററി ചിത്രങ്ങളുടെ സംവിധായകനും ആക്ടിവിസ്റ്റുമാണ് പ്രൊഫ. എം.എ. റഹ്മാൻ .
മുൻ കോളജ് അദ്ധ്യാപകനായ റഹ്മാൻ കാസർഗോഡ് സ്വദേശിയാണ്.
ബഷീർ ദ മാൻ , വയനാട്ടു കുലവൻ , കോവിലൻ എന്റെ അച്ഛാച്ചൻ , എം.ടിയുടെ കുമരനല്ലൂരിലെ കുളങ്ങൾ , എൻഡോസൾഫാൻ: അ​ര​ജീ​വി​ത​ങ്ങ​ൾ​ക്കൊ​രു സ്വ​ർ​ഗം (Endosulfan: Paradise for Dying)എന്നീ ശ്രദ്ധേയമായ ഡോക്യുമെന്ററികൾ ഉൾപ്പെടെ പന്ത്രണ്ടിൽ പരം ഡോക്യുമെന്ററികൾ സംവിധാനം ചെയ്തു.
പത്തിലധികം പുസ്തകങ്ങളും രചിച്ചു.
വിവിധ ആനുകാലിക പ്രസിദ്ധീകരണങ്ങളിലായി സാഹിത്യം, പ്രകൃതിസംരക്ഷണം തുടങ്ങിയ വിഷയങ്ങളിൽ ധാരാളം ലേഖനങ്ങൾ പ്രസിദ്ധപ്പെടുത്തിയിട്ടുണ്ട്.
കേരളത്തിലെ കാസർഗോഡ് ജില്ലയിലെ എൻഡോസൾഫാൻ ഇരകൾക്കായി വാദിക്കുന്നവരിൽ ഒരാളാണ് പ്രൊഫസർ റഹ്മാൻ.
ഈ മേഖലയെ പ്രതിപാദിക്കുന്ന ഓരോ ജീവനും വിലപ്പെട്ടതാണ്‌ എന്ന കൃതിക്ക് 2016 ലെ ഓടക്കുഴൽ അവാർഡ് ലഭിച്ചു.
ദേശീയ-സംസ്ഥാന തലത്തിൽ റഹ്മാന്റെ ഡൊക്യുമെന്ററികൾ അവാർഡിനർഹമായിട്ടുണ്ട്.
ചിത്രകാരിയും കോളേജ് അധ്യാപികയുമായ സാഹിറയാണ് ഭാര്യ.
എം.എ റഹ്‌മാൻ 2016ലെ മലയാളം വിക്കി സംഗമോത്സവവേദിയിൽ കോഴിക്കോട് ലളിതകലാ അക്കാദമി ആർട്ട്ഗ്യാലറിയിൽ വെച്ചുനടന്ന കരിങ്കൽമടയുടെ കലി ഫോട്ടോ പ്രദർശനം എം.എ റഹ്മാൻ ഉദ്ഘാടനം ചെയ്യുന്നു രചന കുളം (കഥ) ബഷീർ:സന്യാസം,വിപ്ളവം, ജീവിതം (ലേഖനം) പുരസ്കാരങ്ങൾ 1987 ലെ മികച്ച ഡോക്യുമെന്ററിക്കുള്ള സംസ്ഥാന അവാർഡ് 2015 ലെ എസ് എസ് എഫ് സംസ്ഥാന സാഹിത്യോത്സവ് അവാർഡ് കാലിക്കറ്റ് സർവകലാശാല അവാർഡ് (തള-നോവൽ) മാമൻ മാപ്പിള അവാർഡ് (മഹല്ല് – നോവൽ) ഓടക്കുഴൽ അവാർഡ് കുടുംബം
ഉദുമയിലെ മൂലയിൽ മൊയ്തീൻ കുഞ്ഞി പിതാവും ഉമ്മാലി ഉമ്മ മാതാവും ആണ്.
ചിത്രകാരിയും കോളേജ് അധ്യാപികയുമായ സാഹിറയാണ് പത്നി.
മകൻ ഈസ റഹ്‌മാൻ.
മരുമകൾ ഷെറിൻ ഈസ.
അവലംബം M. A. Rahman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം.എ. തോമസ് ഇംഗ്ലീഷ് വിലാസം https://ml.wikipedia.org/wiki/M.
A._Thomas
കേരളത്തിലെ മുൻ എം.എ.എൽ.എയായിരുന്നു എം.എ. തോമസ് .
1942 ജനുവരി 04ന് തോമസ് ആണ്ട്രൂസിന്റെ മകനായി കൊച്ചിയിൽ ജനിച്ചു.
ഭാര്യ ക്രിസ്റ്റി തോമസ്, ഒരു മകനുണ്ട്.
74ആം വയസ്സിൽ 2013 ഒക്ടോബർ 15ന് അന്തരിച്ചു.
1996 മുതൽ 2001 വരെ മട്ടാഞ്ചേി അസംബ്ലി മണ്ഡലത്തെ പ്രതിനിധീകരിച്ചു കേരള നിയമസഭയിൽ അംഗമായിരുന്നു.
ഇടത് പിന്തുണയുള്ള സ്വതന്ത്ര സ്ഥാനാർഥിയായി മുസ്്‌ലിം ലീഗിലെ ടി.എ അഹമ്മദ് കബീറിനെ പരാജയപ്പെടുത്തിയാണ് നിയമസഭയിൽ എത്തിയത്.
സെന്റ് ആൽബർട്ട കോളജിൽ നിന്നും ബിരുദവും സാക്രഡ് ഹേർട്ട് കോളജിൽ നിന്നു ബിരുദാനന്തര ബിരുദവും നേടി.
അധികാരസ്ഥാനങ്ങൾ
ഇന്ത്യൻ ചേംബർ ഓഫ് കമേഴ്‌സ് ആന്റ് ഇൻഡസ്ട്രി സെക്രട്ടറി, ഇന്ത്യൻ പെപ്പർ ആന്റ് സ്‌പൈസസ് ട്രേഡ് അസോസിയേഷൻ എന്നിവയുടെ ഭാരവാഹിയായിരുന്നു.
ഫോർട്ട് കൊച്ചിയിലെ വൈ.എം.സി.എ പ്രസിഡന്റ്ായിരുന്ന അദ്ദേഹം സ്ഥാപക അംഗം കൂടിയായിരുന്നു.
കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്‌നോളജി (CUSAT) കുസാറ്റ് സിണ്ടിക്കേറ്റ് മെംബർ സ്ഥാനവും വഹിച്ചിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2001 മട്ടാഞ്ചേരി നിയമസഭാമണ്ഡലം വി.കെ. ഇബ്രാഹിം കുഞ്ഞ് മുസ്ലീം ലീഗ് , യു.ഡി.എഫ്. എം.എ. തോമസ് സ്വതന്ത്ര സ്ഥാനാർത്ഥി , എൽ.ഡി.എഫ്. 1996 മട്ടാഞ്ചേരി നിയമസഭാമണ്ഡലം എം.എ. തോമസ് സ്വതന്ത്ര സ്ഥാനാർത്ഥി , എൽ.ഡി.എഫ്. ടി.എ. അഹമ്മദ് കബീർ മുസ്ലീം ലീഗ് , യു.ഡി.എഫ്. കുടുംബം പുറത്തേക്കുള്ള കണ്ണികൾ അവലംബം ↑ http://www.thehindu.com/todays-paper/tp-national/tp-kerala/former-mla-ma-thomas-dead/article5239332.ece ↑ http://www.niyamasabha.org/codes/members/m700.htm ↑ http://www.thehindu.com/todays-paper/tp-national/tp-kerala/former-mla-ma-thomas-dead/article5239332.ece ↑
എം.എ. യൂസഫലി ഇംഗ്ലീഷ് വിലാസം https://ml.wikipedia.org/wiki/M.
A._Yousuf_Ali
ലുലു ഗ്രൂപ്പ് മാനേജിംഗ് ഡയറക്ടറും ചെയർമാനുമായ വ്യവസായ പ്രമുഖനാണ് മുസലിയാം വീട്ടിൽ അബ്ദുൾഖാദർ യൂസഫലി എന്ന എം.എ. യൂസഫലി (ജനനം-15 നവംബർ  1955).
തൃശൂർ ജില്ലയിലെ നാട്ടിക സ്വദേശിയാണ്.
26000 ത്തിനടുത്ത് ഇന്ത്യാക്കാരടക്കം 31,000-ത്തോളം പേർ ജോലി ചെയ്യുന്ന ഗൾഫിലെ പ്രമുഖ വ്യാപാര സ്ഥാപനമായ എം.കെ. ഗ്രൂപ്പിന്റെയും ലുലു ഹൈപ്പർ മാർക്കറ്റ് ഗ്രൂപ്പിന്റെയും മാനേജിങ് ഡയറക്ടറാണ് യൂസഫലി.
കൊച്ചി ലേക്ക്‌ ഷോർ ആശുപത്രി ചെയർമാൻ, സാമൂഹ്യരംഗത്തെ സംഭാവനകൾ കണക്കിലെടുത്ത് 2008 ൽ രാജ്യം ഇദ്ദേഹത്തിന് പത്മശ്രീ പുരസ്കാരം നൽകി ആദരിച്ചു.
കൊച്ചിയിൽ സ്മാർട്സിറ്റി പദ്ധതി കൊണ്ടുവരുന്നതിലും പ്രമുഖ പങ്കുവഹിച്ചു.
തൃശൂർ ജില്ലയിലെ നാട്ടിക പഞ്ചായത്തിൽ
മുസലിയാം വീട്ടിൽ അബ്ദുൾ ഖാദറിൻ്റെയും സഫിയയുടേയും മകനായി 1955 നവംബർ 15ന് ജനനം.
മുസലിയാം വീട്ടിൽ അബ്ദുൾ ഖാദർ യൂസഫലി എന്നതാണ് ശരിയായ പേര്.
നാട്ടിക മാപ്പിള എൽ.പി സ്കൂൾ, ഗവ.
ഫിഷറീസ് സ്കൂൾ, കാരാഞ്ചിറ സെൻ്റ് സേവ്യേഴ്സ് ഇംഗ്ലീഷ് മീഡിയം സ്കൂൾ എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കിയ യൂസഫലി ചെറുപ്പത്തിലെ തന്നെ ഗുജറാത്തിലെ അഹമ്മദാബാദിലേക്ക് പോയി.
അവിടെ പിതാവും ബന്ധുക്കളും നടത്തിയിരുന്ന എം.കെ.ബ്രദേഴ്സ് ജനറൽ സ്റ്റോർ എന്ന പലചരക്ക് കടയിൽ നിന്ന് ബിസിനസിലെ ആദ്യ പാഠങ്ങൾ പഠിച്ചു.
പതിനെട്ടാമത്തെ വയസിൽ 1973 ഡിസംബർ 26ന് ദുംറ എന്ന കപ്പലിൽ ദുബായിലേക്ക് ആദ്യ യാത്ര നടത്തിയ യൂസഫലി ഡിസംബർ 31ന് ദുബായ് റാഷിദ് പോർട്ടിൽ കപ്പലിറങ്ങി.
പിതൃസഹോദരനായ എം.കെ.അബ്ദുള്ള ഗൾഫിൽ പലവ്യഞ്ജന കച്ചവടം നടത്തിയിരുന്നു.
പൊള്ളുന്ന പകൽച്ചൂടും വിറയ്ക്കുന്ന തണുപ്പും അതിജീവിച്ച് ദുബായിൽ ജീവിതമാരംഭിച്ച യൂസഫലി ലോകത്തിൻ്റെ പല ഭാഗങ്ങളിൽ നിന്നും സാധനങ്ങൾ ഗൾഫിൽ എത്തിച്ച് കച്ചവടം നടത്തി ലാഭം പങ്കിടുന്ന ബിസിനസിൻ്റെ അനന്ത സാധ്യതകൾ മനസിലാക്കി.
വിവിധ രാജ്യങ്ങളിൽ നിന്നും ഇറക്കുമതി നടത്തിയ ശേഷം പിന്നീടാണ് വിദേശ രാജ്യങ്ങളിലെ സൂപ്പർ മാർക്കറ്റുകൾ എന്ന പുത്തൻ ആശയങ്ങളിലേക്ക് യൂസഫലി വഴിമാറുന്നത്.
1989-ൽ ദുബായിൽ ഒരു ചെറിയ സൂപ്പർ മാർക്കറ്റ് തുടങ്ങിയ യൂസഫലി ഇത് വിജയിച്ചതിനെ തുടർന്ന് അബുദാബിയിൽ ഒരു വലിയ സൂപ്പർ മാർക്കറ്റ് ആരംഭിക്കാൻ ശ്രമം നടത്തി.
1990-കളിലെ ഗൾഫ് യുദ്ധത്തെ തുടർന്ന് പലരും നാടുവിട്ടെങ്കിലും യൂസഫലി പിടിച്ചു നിന്നു.
പ്രതിസന്ധികൾക്കിടയിലും ബിസിനസ് തുടരുന്ന യൂസഫലിയെ പറ്റി പത്രത്തിൽ വായിച്ചറിഞ്ഞ അന്നത്തെ യുഎഇ ഭരണാധികാരി യൂസഫലിയെ വിളിപ്പിച്ച് കാര്യങ്ങൾ അന്വേഷിച്ചറിഞ്ഞു.
ഗൾഫ് യുദ്ധം തുടരുമ്പോഴും അബുദാബിയിലെ ബിസിനസിനോട് പ്രതിബദ്ധത കാണിച്ച യൂസഫലിക്ക് അബുദാബിയിൽ മാൾ നിർമ്മിക്കാനുള്ള 40 ഏക്കർ ഭൂമിയടക്കം വിട്ടുനൽകിയ രാജകുടുംബം അദ്ദേഹത്തിൻ്റെ നിരവധി പദ്ധതികൾക്ക് പിന്തുണ നൽകി.
അവിടം മുതൽക്കാണ് എം.എ.യൂസഫലിയുടേയും അദ്ദേഹത്തിൻ്റെ കമ്പനിയായ ലുലു ഗ്രൂപ്പിൻ്റെയും ഉന്നതങ്ങളിലേക്കുള്ള വളർച്ച ആരംഭിക്കുന്നത്.
1990-കളുടെ തുടക്കം മുതൽ തന്നെ ലുലു ഗ്രൂപ്പ് വളർച്ചയുടെ പടവുകൾ കയറി തുടങ്ങി.
പിന്നീട് പടി പടിയായി യൂസഫലി ഗൾഫിൽ ലുലു ഗ്രൂപ്പിൻ്റെ ബിസിനസ് വികസിപ്പിച്ചു.
പലവ്യഞ്ജന കടയിൽ നിന്ന് ഡിപ്പാർട്ട്മെൻ്റ് സ്റ്റോറുകളിലേക്കും 
സൂപ്പർ മാർക്കറ്റിലേക്കും പിന്നീട് ഹൈപ്പർ മാർക്കറ്റിലൂടെ മാളുകളിലേക്കും കൺവെൻഷൻ സെൻ്ററുകളിലേക്കും ക്രമാനുഗതമായ വളർച്ചയാണ് യൂസഫലിയുടെ നേതൃത്വത്തിൽ ലുലു ഗ്രൂപ്പ് ഗൾഫ് രാജ്യങ്ങളിൽ കൈവരിച്ചത്.
ഇന്ന് നൂറിലധികം രാജ്യങ്ങളിൽ പ്രവർത്തിക്കുന്ന ലുലു ഗ്രൂപ്പ് 
റീട്ടെയിൽ മേഖല കൂടാതെ തന്നെ 
ഹോൾസെയിൽ കയറ്റുമതി ഇറക്കുമതി,
ഷിപ്പിംഗ്, ഐ.ടി, ഹോട്ടൽ, ട്രാവൽ ടൂറിസം, ബാങ്കിംഗ് തുടങ്ങി നിരവധി മേഖലകളിൽ ബിസിനസ് നടത്തിപ്പോരുന്നു.
മൂല്യങ്ങളാണ് എന്നും ബിസിനസ് വിജയത്തിൻ്റെ അടിത്തറ എന്ന് വിശ്വസിച്ചു പോരുന്ന ലോക രാജ്യങ്ങളിലെ വ്യവസായ പ്രമുഖൻ എന്ന പേരിലും അറിയപ്പെടുന്ന യൂസഫലിക്ക്
2005-ൽ പ്രവാസി ഭാരതീയ സമ്മാൻ പുരസ്കാരവും 2008-ൽ പത്മശ്രീ പുരസ്കാരവും ലഭിച്ചു.
ലോകത്തിലെ ശതകോടിശ്വരന്മാരിൽ ഒരാളായ യൂസഫലി ഫോബ്സിൻ്റെ ലോക സമ്പന്നരുടെ പട്ടികയിലും ഇടം നേടി.
ഔദ്യോഗിക സ്ഥാനങ്ങൾ പ്രധാനമന്ത്രിയുടെ അന്തർദേശീയ ഉപദേശക സമിതി അംഗം ഇന്ത്യൻ വികസന സമിതി രക്ഷാധികാരി അബൂദാബി ചേംബർ ഓഫ് കൊമേഴ്സ്‌ ആൻഡ്‌ ഇൻഡസ്ട്രി ഡയറക്ടർ ബോർഡ്‌ അംഗം കൊച്ചി അന്താരാഷ്ട്ര വിമാനത്താവളം  ഡയറക്ടർ, നോർക്ക റൂട്ട്സ് ഡയറക്ടർ ബോർഡ് അംഗം എയർ ഇന്ത്യയുടെ സ്വതന്ത്ര ചുമതലയുള്ള ഡയറക്ടർ വിദേശ ഇന്ത്യക്കാർക്കായുള്ള ഇന്ത്യ ഡെവലപ്പ്മെന്റ് ഫൗണ്ടേഷൻ അംഗം - 3 ജനുവരി 2015 മുതൽ - രണ്ട് വർഷത്തേക്കാണ് നിയമനം.
അവാർഡുകൾ പത്മശ്രീ പുരസ്കാരം - 2008 പ്രവാസി ഭാരതീയ സമ്മാൻ പുരസ്കാരം -2005 ബിസിനസ് സ്ഥാപനങ്ങൾ ലുലു മാൾ, കൊച്ചി ലുലു ഹൈപ്പർമാർക്കറ്റ് ഹയാത് റീജൻസി, തൃശൂർ അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
ആനന്ദ് മഹീന്ദ്ര
ശതകോടീശ്വരനായ ഒരു ഇന്ത്യൻ വ്യവസായിയും മുംബൈ ആസ്ഥാനമായുള്ള ബിസിനസ്സ് കമ്പനിയായ മഹീന്ദ്ര ഗ്രൂപ്പിന്റെ ചെയർമാനുമാണ് ആനന്ദ് ഗോപാൽ മഹീന്ദ്ര (ജനനം 1 മെയ് 1955).
എയ്‌റോസ്‌പേസ്, അഗ്രിബിസിനസ്, ആഫ്റ്റർ മാർക്കറ്റ്, ഓട്ടോമോട്ടീവ്, യന്ത്രഘടകങ്ങൾ, നിർമാണ ഉപകരണങ്ങൾ, പ്രതിരോധം, ഊർജം, കാർഷിക ഉപകരണങ്ങൾ, ധനകാര്യം, ഇൻഷുറൻസ്, വ്യാവസായിക ഉപകരണങ്ങൾ, വിവരസാങ്കേതികവിദ്യ, വിനോദം, ഹോസ്പിറ്റാലിറ്റി, ലോജിസ്റ്റിക്‌സ്, റിയൽ എസ്റ്റേറ്റ്, റീട്ടെയിൽ തുടങ്ങിയ മേഖലകളിൽ പ്രവർത്തിക്കുന്ന ഗ്രൂപ്പാണ് മഹീന്ദ്ര.
മഹീന്ദ്ര ആൻഡ് മഹീന്ദ്രയുടെ സഹസ്ഥാപകനായ ജഗദീഷ് ചന്ദ്ര മഹീന്ദ്രയുടെ ചെറുമകനാണ് ആനന്ദ് മഹീന്ദ്ര.
2023 ലെ ഫോർബ്സ് കണക്കുപ്രകാരം അദ്ദേഹത്തിന്റെ ആസ്തി 2.1 ബില്യൺ ഡോളറാണ്.
ഹാർവാർഡ് യൂണിവേഴ്സിറ്റിയിലെയും ഹാർവാർഡ് ബിസിനസ് സ്കൂളിലെയും പൂർവ്വ വിദ്യാർത്ഥിയാണ് അദ്ദേഹം.
1996-ൽ അദ്ദേഹം ഇന്ത്യയിലെ അധഃസ്ഥിതരായ പെൺകുട്ടികളുടെ വിദ്യാഭ്യാസത്തെ പിന്തുണയ്ക്കുന്ന ഒരു സർക്കാരിതര സംഘടനയായ നാൻഹി കാലി സ്ഥാപിച്ചു.
ഫോർച്യൂൺ മാഗസിൻ ലോകത്തിലെ ഏറ്റവും മികച്ച 50 നേതാക്കളിൽ ആനന്ദ് മഹീന്ദ്രയെയും ഉൾപ്പെടുത്തിയിട്ടുണ്ട്, കൂടാതെ ഏഷ്യയിലെ ഏറ്റവും ശക്തരായ 25 വ്യവസായികളുടെ മാസികയുടെ 2011 ലിസ്റ്റിംഗിലും അദ്ദേഹത്തെ ഉൾപ്പെടുത്തിയിട്ടുണ്ട്.
ഫോർബ്‌സ് (ഇന്ത്യ) അവരുടെ 2013-ലെ മികച്ച സംരംഭകനായി ആനന്ദിനെ തിരഞ്ഞെടുത്തു 2020 ജനുവരിയിൽ അദ്ദേഹത്തിന് ഇന്ത്യയിലെ മൂന്നാമത്തെ ഏറ്റവും ഉയർന്ന സിവിലിയൻ ബഹുമതിയായ പത്മഭൂഷൺ അവാർഡ് ലഭിച്ചു ആദ്യകാല ജീവിതം
അന്തരിച്ച വ്യവസായി ഹരീഷ് മഹീന്ദ്രയുടെയും ഇന്ദിര മഹീന്ദ്രയുടെയും മകനായി 1955 മെയ് 1 ന് ബോംബെയിലാണ് ആനന്ദ് മഹീന്ദ്ര ജനിച്ചത്.
ആനന്ദിന് രണ്ട് സഹോദരിമാരുണ്ട്; അനുജ ശർമ്മയും രാധിക നാഥും.
ലവ്‌ഡെയ്‌ലിലെ ലോറൻസ് സ്‌കൂളിൽ നിന്ന് തന്റെ ആദ്യകാല സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം തുടർന്ന് ഹാർവാർഡ് യൂണിവേഴ്‌സിറ്റിയിൽ നിന്ന് ഫിലിം മേക്കിംഗും ആർക്കിടെക്ചറും പഠിച്ചു, അവിടെ 1977-ൽ മാഗ്ന കം ലോഡ് ബിരുദം നേടി.
1981-ൽ അദ്ദേഹം ഹാർവാർഡ് ബിസിനസ് സ്കൂളിൽ നിന്ന് എംബിഎ പൂർത്തിയാക്കി.
1981-ൽ മഹീന്ദ്ര യുജിൻ സ്റ്റീൽ കമ്പനി ലിമിറ്റഡിൽ (മസ്‌കോ) ഫിനാൻസ് ഡയറക്ടറുടെ എക്‌സിക്യൂട്ടീവ് അസിസ്റ്റന്റായി ആനന്ദ് ചേർന്നു.
1989-ൽ അദ്ദേഹം മുസ്‌കോയുടെ പ്രസിഡന്റും ഡെപ്യൂട്ടി മാനേജിംഗ് ഡയറക്ടറുമായി നിയമിതനായി.
റിയൽ എസ്റ്റേറ്റ് വികസനത്തിന്റെയും ഹോസ്പിറ്റാലിറ്റി മാനേജ്മെന്റിന്റെയും പുതിയ ബിസിനസ് മേഖലകളിലേക്ക് മഹീന്ദ്ര ഗ്രൂപ്പിന്റെ വൈവിധ്യവൽക്കരണത്തിന് അദ്ദേഹം തുടക്കമിട്ടു.
1991 ഏപ്രിൽ 4-ന്, ഇന്ത്യയിലെ ഓഫ്-റോഡ് വാഹനങ്ങളുടെയും കാർഷിക ട്രാക്ടറുകളുടെയും നിർമ്മാതാവായ മഹീന്ദ്ര ആൻഡ് മഹീന്ദ്ര ലിമിറ്റഡിന്റെ ഡെപ്യൂട്ടി മാനേജിംഗ് ഡയറക്ടറായി അദ്ദേഹം ചുമതലയേറ്റു.
1997 ഏപ്രിലിൽ ആനന്ദ് മാനേജിംഗ് ഡയറക്ടറായും തുടർന്ന് 2001ൽ മഹീന്ദ്ര ആൻഡ് മഹീന്ദ്ര ലിമിറ്റഡിന്റെ വൈസ് ചെയർമാനായും നിയമിതനായി
2012 ഓഗസ്റ്റിൽ, അമ്മാവനായ കേശുബ് മഹീന്ദ്രയിൽ നിന്ന് മഹീന്ദ്ര ഗ്രൂപ്പിന്റെ ബോർഡ് ചെയർമാനും മാനേജിംഗ് ഡയറക്ടറുമായി അദ്ദേഹം ചുമതലയേറ്റു.
2016 നവംബറിൽ ആനന്ദിനെ മഹീന്ദ്ര ആൻഡ് മഹീന്ദ്ര ലിമിറ്റഡിന്റെ എക്‌സിക്യൂട്ടീവ് ചെയർമാനായി വീണ്ടും നിയമിക്കപ്പെടുകയും മഹീന്ദ്ര ഗ്രൂപ്പിന്റെ ചെയർമാനായി തുടരുകയും ചെയ്തു.
കൊട്ടക് മഹീന്ദ്ര ബാങ്കിന്റെ (ഔപചാരികമായി കൊട്ടക് മഹീന്ദ്ര ഫിനാൻസ് ലിമിറ്റഡ് എന്നറിയപ്പെടുന്നു) സഹ പ്രൊമോട്ടർ ആയിരുന്നു ആനന്ദ് .
2013-ൽ അദ്ദേഹം പ്രൊമോട്ടർ സ്ഥാനം അവസാനിപ്പിക്കുകയും നോൺ എക്സിക്യൂട്ടീവ് ഡയറക്ടറായി തുടരുകയും ചെയ്തു.
ഇന്ന്, മഹീന്ദ്ര ഗ്രൂപ്പ് 19 ബില്യൺ യുഎസ് ഡോളർ ആസ്തിയുള്ള സ്ഥാപനമാണെന്നു മാത്രമല്ല ഇന്ത്യയിലെ മികച്ച 10 വ്യവസായ സ്ഥാപനങ്ങളിൽ ഒന്നുമാണ്.
ഇന്ത്യൻ മുതലാളിത്തത്തിന്റെ മുഖമായാണ് ആനന്ദ് മഹീന്ദ്രയെ ദ ഇക്കണോമിസ്റ്റ് വിശേഷിപ്പിച്ചത്.
ഫോബ്‌സ് ഇന്ത്യ മാഗസിൻ 2013-ലെ അവരുടെ ഈ വർഷത്തെ സംരംഭകൻ ആയി അദ്ദേഹത്തെ തെരഞ്ഞെടുത്തു മഹീന്ദ്രയ്ക്ക് ശേഷം
2014 ഏപ്രിലിൽ ആനന്ദ് യുഎസ്-ഇന്ത്യ ബിസിനസ് കൗൺസിലിന്റെ (USIBC) ബോർഡിൽ അംഗമായി.
യു‌എസ്‌ഐ‌ബി‌സിയുടെ നയങ്ങളുടെ മുൻഗണനകൾ വിലയിരുത്താൻ അദ്ദേഹം സഹായിക്കുകയും അംഗങ്ങളെയും മുതിർന്ന യു‌എസ്‌ഐ‌ബി‌സി സ്റ്റാഫിനെയും ഉപദേശിക്കുകയും ചെയ്യുന്നു.